google/wiki40b huggingface dataset:
Ved Stranden (København)

Ved Stranden er en gate i Indre By i København, vis-à-vis Christiansborg. 
Gaten strekker seg fra Højbro Plads til Holmens Kanal, og ligger i forlengelse av Gammel Strand, grensende opp til Slotsholmskanalen. Her ligger flere prominente gårder, blant andre Gustmeyers Gaard i nr. 14, oppført i årene 1796–97 av arkitekten Johan Martin Quist  for konsul Frederik Ludolf Gustmeyer. Her bodde en av Danmarks to første kvinnelige fysikere, Hanna Adler (1859–1947) mens hennes nevø, fysikeren Niels Bohr ble født her. Kong Georg I av Hellas eide nr. 14 fra 1903 til han ble myrdet i Saloniki i 1913.
Gården i nr. 16 ble i 1748 oppført av arkitekten Philip de Lange for generalkrigskommissær og godseier Stephen Hansen (1701–1770).

Hotel Royal

I Ved Stranden 18 / Fortunstræde 7 lå Hotel Royal fra 1798 til 1876 og hadde gjennom årene flere celebre gjester. Blant disse var forfatterne B. S. Ingemann og H. C. Andersen samt den svenske operasangerinne Jenny Lind. Politikeren Carl Eduard Rotwitt hadde sin siste bopel i nr. 16, til han døde her i 1860. 
Etter lukningen av Hotel Royal innrettet avisutgiveren J. C. Ferslew eiendommen til pressevirksomhetens hovedkvarter samt til privatbolig. I dag holder Nordisk ministerråd til i bygningen.
Vostok (krater)

Vostok er et nedslagskrater som Mars-roveren Opportunity besøkte på Mars på Sol 399, 8. mars 2005. Krateret er lokalisert på Meridiani Planum, ca. 1200 meter sør for Endurance-krateret. Krateret ser ut til å ha blitt dekket til av sand fra vindene på den røde planeten, men mange stein-utspring er fremdeles synlig på overflaten.
Mens Opportunity besøkte Vostok, den undersøkte en stein som fikk navnet «Gagarin», til minne etter Yuri Gagarin. Den samlet også inn en materialprøve, som fikk navnet «Laika». Roveren forlot krateret på Sol 404, og kjørte videre sørover mot Erebus-krateret og det enda større Victoria-krateret
Roveren sitt Mini-TES instrument var ute av drift når det var ved Vostok, men feilen forsvant.
Bogen kapell (Steigen)

Bogen kapell er et kapell i Bogøy i Steigen kommune i Nordland. Kapellet, som ikke har egen kirkegård, ble vigslet den 16. juni 1926. Kapellet er et kulturminne som ikke er fredet etter lov om kulturminner.
Arkitekt for kapellet var Sverre Kristiansen.
Jan Mayen radio

Jan Mayen radio var en norsk kystradiostasjon på Jan Mayen.
Den første radiostasjonen ble bygd i 1921 ved «Eldstemetten» på østsiden av øya. Radiostasjonen bestod av en 3 kW Telefunken gnistsender og 55 meter høye tremaster til antenner.
I september 1940 ble stasjonen ødelagt av norske styrker og besetningen sendt til Island.
I 1941 ble en stasjon bygd ved Nordlaguna på vestsiden av øya («Gamle Metten»). Etter krigen ble den flyttet opp på platået ovenfor Nordlaguna som i dag heter Libergsletta. I 1962 ble stasjonen flyttet til Helenesanden 3 km nord for Forsvarets LORAN-stasjon. I 1984 ble telegrafikravet fjernet, og radiostasjonen ble flyttet til Forsvarets stasjon. I 1989 ble det installert VHF-sett på Danielsenkrateret og i 1994 ble MF-digital-selcallsender installert og fjernstyrt fra Bodø radio. Stasjonen kontrolleres i dag fra Bodø Radio via kunstig satellitt, men kan tas i lokal kontroll ved sambandsbrudd mot Eik jordstasjon.
Putoidae

Utseende

Forholdsvis store (opptil 5 mm lange), ovale skjoldlus med velutviklede bein og trådformede antenner. Hannene har ett par vinger. Hunnenes kropp er vanligvis dekket av hvit, melaktig voks, med brede flak langs sidene og gjerne en lengdelist av voks langs ryggen. Beina og antennene er røde eller mørke.  Under voksen har de to mørke lengdestriper på ryggen.

Levevis

Puto-artene lever på mange ulike planter, særlig bartrær, ulike busker og gress. De kan finnes på alle deler av vertsplanten. Vanligvis har den én generasjon per år, men de kan bruke opptil fire år på utviklingen. Arten Puto antennatus, som utvikler seg på bartrær i Alpene, overvinterer som nymfe i barksprekker. Om våren kryper nymfen fram, vandrer til roten av en barnål og setter seg der for å suge sevje. Den skifter hud og blir voksen i mai. Hos disse skjoldlusene er hanner vanlige. Hunnen legger egg i juli som utvikler seg til nymfer som overvinter.

Skadedyr

Ingen av artene synes å være notert som skadedyr, selv om noen lever på økonomisk viktige planter.

Utbredelse

Putoidae finnes i Nord- og Sør-Amerika, Europa og det meste av Asia.
I Europa er slekten funnet nord til Sverige, men foreløpig ikke i Norge.
480-årene

-- 480 -- 481 -- 482 -- 483 -- 484 -- 485 -- 486 -- 487 -- 488 -- 489
Tiårsoversikt
Fosseberget

Fosseberget er en uavhengig supporterforening tilknyttet fotballaget Hønefoss Ballklubb. Fosseberget ble offisielt stiftet i 2002.
Den Gyldne Kat

Den Gyldne Kat er en orden som deles ut av Studentersamfundets Interne Teater i Trondheim.
Den ble innstiftet i 1913. Den er den nest eldste av Studentersamfundet i Trondhjems ordener, og har tre grader: ridder, kommandør og storkors. Den deles ut etter UKA annenhvert år til dem som har gjort en ekstra stor innsats for Studentersamfundets Interne Teater.
Kenya (navn)

Kjente personer med navnet

Personene i listene er ordnet kronologisk etter fødselsår.
STS-51-A

Høydepunkt

STS-51-A var den første romferden med romferge til å transportere to kommunikasjonssatellitter: den kanadiske Anik D2 og SYNCOM IV ble satt ut i bane rundt jorden. Satellittene Palapa B-2 og Westar 6, som ble satt ut feil ved STS-41-B, ble tatt inn og brakt tilbake til jorden.
Omega (ur)

Historie

Grunnlegger av firmaet som skulle bli Omega var den 23-årige Louis Brandt. Han bygde og solgte presisjon-lommeur med deler som han kjøpte av lokale håndverkere. Brandt drev firmaet til sin død 1879. Senere ble Omega ledet videre av to generasjoner av familien Brandt, før den økonomiske krisen etter 1. verdenskrig førte til at klokkemerket ble kjøpt opp av selskapet SSIH, som hadde sitt hovedsete i Genève. Omega fusjonerte i 1930 med Tissot, klokker merket Tissot-Omega fra denne perioden er svært etterspurt av samlere. Senere ble Omega kjøpt opp av Swatch-gruppen, som regnes som verdens største klokkeprodusent.

Markedsføring

Kommersielle ambassadører for Omega er bla.annet Pierce Brosnan (James Bond), Ernie Els, Michael Schumacher, Michelle Wie, Nicole Kidman og Anna Kurnikova.
Orlogsværftet

Orlogsværftet var et dansk skipsverft som sto for nybygging og vedlikehold av skip til Søværnet, som også formelt sett var eier. Verftet lå på Holmen og navnet Orlogsværftet ble etter 1866 også benyttet som generell betegnelse for området rundt Holmen.
Verftet ble grunnlagt av kong Hans på 1500-tallet og holdt først til på Slotsholmen. Senere ble det flyttet til Bremerholm og i 1690 ble det flyttet til Nyholm.
Helt frem til 1800-tallet var det landets ledende skipsverft og produserte bl.a. torpedobåter, panserskip og undervannsbåter. Verftsdriften ble skilt ut i 1924 og samlet på Frederiksholm og Dokøen som en sivil virksomhet under Marineministeriet. I 1970 leverte Orlogsværftet sin siste nybygging, undervannsbåten Nordkaperen. Frem til nedleggelsen i 1992 fungerte verftet som reperasjonsverft. Søværnet fikk etter dette bygget sine nye skip ved sivile verft.
Området rundt det tidligere verftet er utpekt som nasjonalt industriminne av Kulturarvsstyrelsen. En rekke av bygningene på Holmen er dessuten fredet.
Rewari (distrikt)

Demografi

Ved folketellingen i 2011 var det 896 129 innbyggere i distriktet, mot 765 351 i 2001. Den urbane befolkningen utgjør 25,82 % av befolkningen.
Barn i alderen 0 til 6 år utgjorde 12,50 % i 2011 mot 15,09 % i 2001. Antallet jenter i den alderen per tusen gutter er 784 i 2011 mot 810 i 2001.
Will Arnett

Privatliv

I 1994 giftet Arnett seg med skuespilleren Penelope Ann Miller, men de skilte seg allerede i 1995. I 2000 begynte han å date komikeren og skuespilleren Amy Poehler. Han flyttet til New York i 2001, da Poehler begynte å spille i komiserien Saturday Night Live. De giftet seg 29. august 2003. De fikk to barn sammen før de skilte seg i september 2012.
Wings for Life World Run

Wings for Life World Run er et løpsarrangement som har funnet sted hvert år siden 2014 på den første helgen i mai for å samle penger til non-profit stiftelsen Wings for Life. Deltageravgiften går i sin helhet til stiftelsen.
Det som gjør Wings for Life World Run spesielt er at deltagere ikke må springe en gitt distanse. En halv time etter starten kjører en bil gjennom løypen. Innhentede deltagere er eliminert til kun en, vinneren, forblir.
En annen karakteristikk er at løpet finner sted samtidig på 34 eller 35 steder rundt jorden.

Stiftelsen Wings for Life og Wings for Life World Run

Non-profit stiftelsen Wings for Life ble grunnlagt i 2004 av motocross-verdensmester Heinz Kinigadner og Red Bull-gründeren Dietrich Mateschitz. Målet er å finne en metode for å helbrede ryggmargsskader og paraplegi. Stiftelsen hjelper derfor forskning og studier om ryggmarg og ryggmargskader finansielt. Sjefen er Anita Gerhardter. Gründeren Kinigadner er personlig berørt fordi sin bror og sin sønn, begge tidligere motocross-kjørere, er i rullestol etter ulykker.
For å samle penger og samtidig gjøre oppmerksom på problemer som paraplegiker har, arrangerte stiftelsen etter to års forberedning den første Wings for Life World Run på 4. mai 2014. Etter suksessen blir løpet fortsett som årlig arrangement. Ifølge den offisielle nettsiden kom ideen til å gjøre en verdensomspennende konkurranse der den siste deltageren som forblir skulle vinne, mens Anita Gerhadter ventet på lufthavn i Moskva.
Alle som vil, om de er profesjonelle løpere, klubbmedlem eller ikke, kan delta. Avgiften blir i sin helhet donert til stiftelsen, hovedsponsoren Red Bull betaler for å organisere konkurransen. Avhengig av løpsted og registreringstid varierer avgiften. I Norge må man betale 550 kroner, men det er mulig å øke donasjonen mens man melder seg opp. I de to årene 2014 og 2015 kom 3 millioner og 4,2 millioner euro donasjon til sammen.

«World» Run

Navnet Wings for Life World Run kommer av at løpet finner sted samtidig på 34 eller 35 steder rundt jorden. Det fører til at deltagere i Europa og Afrika starter midt om dagen, mens deltagere i Asia og Australia løper om ettermiddagen eller kvelden og i de amerikanske kontinentene springer folk tidlig om dagen eller i natten.
Lüyuan

Lüyuan (kinesisk: 绿园区; pinyin: Lǜyuán Qū) er et bydistrikt i provinsen Jilin i Folkerepublikken Kina. Det er understilt den subprovinsielle by Changchun, provinshovedstaden.
Bydistriktet har et areal på 301 km² og teller 570 000 innbyggere (2004).
Bridget Marquardt

Biografi

Bridget Marquardt ble født i Tillamook i Oregon, etter at hennes familie flyttet dit fra California. Kort tid etter hennes fødsel flyttet familien tilbake til California, der Marquardt vokste opp. Hennes foreldre skilte seg da hun var i femte klasse. Hennes mor giftet seg, Marquardt og hennes yngre bror Edward flyttet til deres stefars hjemme. De senere hadde en halvsøster som heter Anastasia.
Marquardt studerte på universitet i Sacramento i California, og ble uteksaminert i 1998 med en bachelorgrad i kommunikasjon og en grad i public relations. I 2001 fikk hun en mastergrad i kommunikasjon i California. Hun fikk senere et nivå i journalistikk i UCLA, som ble vist på den første sesongen av The Girls Next Door (spesielt da hun måtte forlate sin første fotosession for Playboy for å delta på avsluttende eksamen).

Karriere

I 2001 flyttet Marquardt til Los Angeles og gjorde modellering jobber og små roller som skuespiller. Etter uten hell testing to ganger for Playboy, ble hun invitert til Playboy Mansion og ble snart vanlig der. I oktober 2002, etter mer enn et år, ble hun invitert til å flytte inn og bli en av Hugh Hefners kjærester. Marquardt var en av hovedpersonene i reality-serien The Girls Next Door på E!, og har sammen med Holly Madison og Kendra Wilkinson vært på tre forsider av Playboy, i november 2005, september 2006 og mars 2008.
Hun har opptrådt i flere filmer, inkludert komedien Kottentail der hun spiller en vitenskapsmann gjør genetisk forskning på kaniner. Hun opptrådte som seg selv i en episode av Ingen grunn til begeistring i 2005. Hun har også opptrådt som seg selv sammen med Madison, Wilkinson og Hefner i en episode av Entourage. Hun har også spilt sammen med Anna Faris i The House Bunny, med sine modellkolleger og Hefner.
I februar 2009 gjorde Marquardt sin siste opptreden i Playboy. Etter at hun forlot Playboy var hun vert for TV-serien Bridget's Sexiest Beaches, som debuterte i mars 2009, og endte etter en sesong. I april 2010 annonserte Marquardt planer for hennes reality-serie. Piloten vil spilles inn i april og vil dekke hennes liv etter Playboy Mansion, og hennes nåværende forhold.

Personlig liv

I september 2007 uttalte Marquardt at hun var gift, men separert og hadde bodd i Playboy Mansion siden oktober 2002. Ifølge intervjuet, støttet sin mann etter hun flyttet til Los Angeles, at de forble venner, og at de var i ferd med skilsmisse. I et intervju i desember 2008, uttalte Marquardt at hun var singel, og tidlig i januar 2009, ble det uttalt at Marquardt hadde flyttet ut av Playboy Mansion til å bli hennes egen person.
Som sett på ulike episoder av The Girls Next Door, har Marquardt en sort Pekingeser hund som heter Winnie, og en sort perser katt som heter Gizmo.
Etatsstyring

Etatsstyring er betegnelsen på et departements styringsdialog med underliggende virksomheter som organisert som ordinære forvaltningsorganer, f.eks. etater og direktorater. Et hovedkjennetegn ved forvaltningsorganer/etater er at de er en del av staten, og er derfor ikke egne rettssubjekt. Statsråden i det departement som har ansvaret for styringen av etaten har derfor et konstitusjonelt og parlamentarisk ansvar for etaten. Hensikten med etatsstyringen er å følge opp underliggende virksomheters oppgaveløsning og resultater. Økonomiregelverket i staten fastsetter at styring i staten skal være på et overordnet nivå, og at etaten i utgangspunktet skal ha frihet til å velge hvordan målene satt av departementet løses (mao. mål- og resultatstyring). Et annet kjennetegn ved statlige virksomheter som er organisert som ordinære forvaltningsorgan er at departement/statsråd i prinsippet har mulighet for å instruere en underliggende virksomhet i alle typer saker, så fremt denne muligheten ikke er avskåret ved lov, eller i vedtekter eller instruks for etaten.
Noen forvaltningsorganer er ved lov, vedtekter eller instruks gitt en faglig uavhengig rolle. Typiske eksempler på slike organer er ombud, tilsyn og klagenemder, og noen institutter.
Marinens logistikkvåpen

Marinens logistikkvåpen skal støtte Sjøforsvarets kampfartøy og landavdelinger i daglig drift, under øvelser og operasjoner.
Våpenet står for sanitet, teknisk vedlikehold, drivstoff, ammunisjon, proviant, forbruksmateriell, re­servedeler og tjenester innen økonomi og ledelse. Oppdraget er å gi Marinen økt tilgjengelighet og utholdenhet gjennom å utføre logistikk­operasjoner der kampfartøyene befinner seg.  
Operasjonskonseptene er derfor basert på mo­bilitet og fleksibilitet. Under lengre øvelser og skarpe operasjoner vil våpenet bli forster­ket med personell fra Forsvarets logistikkorganisasjon.

Fartøy

Logistikkvåpenets hovedfartøy er KNM «Maud» som kan bistå Marinens kamp­fartøyer med blant annet drivstofftilførsel. I tillegg er kystvaktfartøyene KV Olav Tryggvason og KV Magnus Lagabøte overført til Marinen.
Våpenet bistår videre under operasjoner som krever støtte fra undervannsfarkoster, blant annet ved bruk av Sjøforsvarets sp­esialfartøy for dype undervannsoperas­joner, KNM Tyr. Tyr, som offisielt betegnes som et minekontrollfartøy, samarbeider med sivile instanser i søk- og rednings­operasjoner. Fartøyet er blant annet utsty­rt med en fjernstyrt miniubåt (ROV) med gripearm som kan hente opp objekter fra havbunnen.
I tillegg til skoleskipet Kvarven, drifter og vedlikeholder Marinens logistikkvåpen også kongeskipet Norge og har ansvaret for å bemanne fartøyet. KS Norge blir brukt av kongefamilien til offisielle representas­jonsoppgaver og private turer i inn- og utland.​
Karl Schmidt-Rottluff

Liv og virke

Karl Schmidt ble født i Chemnitz-Rottluff nær Chemnitz, (Sachsen). Fra 1905 av kalte han seg Schmidt-Rotluff. 7. juni 1905 ble kunstnergruppen Die Brücke stiftet i Dresden av arkitekturstudentene Schmidt-Rottluff, Ernst Ludwig Kirchner, Fritz Bleyl og Erich Heckel. De hadde sin første utstilling i november samme år hos en velvillig kunsthandler. Utstillingen kalte de for Brücke (Bro). Gruppen gikk i oppløsning i 1913.
Til å begynne med var han tydelig preget av impresjonismens innflytelse. Motivene var ofte nordtyske og skandinaviske landskaper. Etter at han flyttet til Berlin i 1911 ble verkene mere geometriske i formene, fra 1923 var formene avrundet og svungne.
I 1938 ble 608 arbeider, innkjøpt av tyske offentlige kunstsamlinger, beslaglagt som entartet. Beslagene endte opp med 1020 inklusive et portrett gjort av en annen entartetkunstner: Hans Christof Drexel (1886 - 1979).
Han ble professor ved Hochschule für Bildende Künste i Berlin-Charlottenburg fra 1947. Hans verker ble utstilt i documenta1 i Kassel (1955).
Schmidt-Rottluff ble i 1956 utnevnt til den tyske ordenen Pour le Mérite für Wissenschaften und Künste.
På åttiårsdagen i 1964 foreslo han at det ble skapt et Brücke-Museum i Berlin. Planlegging og bygg tok 3 år, museet åpnet 15. september 1967. Både han og Erich Heckel (som også levde fortsatt) har bidradd til museet med gaver i form av bilder. 
Rosa Shapires Catalogue raisonné over trykk omfatter 300 tresnitt, 105 litografier, 70 etsinger og 78 trykk til unummerert salg.
Han døde i Berlin 10. august 1976.
Berlinsamlingen omfatter mere enn 300 nummer, inklusive malerier, akvareller, tegninger, postkort, tresnitt, raderinger, litografier, brukskunstdesign og plastiske gjenstander (skulptur). Omtrent samme antall verker er i Chemnitz – kunstsamlingen.
Der er et eget Schmidt-Rottluff-Stipendium

Verker (utvalg)

1912, Villa mit Turm, (Tårnvilla), Kunsthalle Mannheim

1912, Petriturm in Hamburg, Privatbesitz

1912, Häuser bei Nacht, (Hus i natten), Museum of Modern Art, New York
Cachí vannkraftverk

Cachí vannkraftverk er en demning med et vannkraftverk i elva Reventazón i Costa Rica. Det befinner seg i kantonen Paraíso i provinsen Cartago. Anlegget har en totalt installert effekt på  161 MW. Det ble påbegynt i 1960 og stod ferdig utbygd i 1978. Den kunstige innsjøen Cachísjøen ble oppretta for å bygge kraftverket. Angostura vannkraftverk ligger 18 kilometer nedenfor Cachí vannkraftverk.
Lascaux

Oppdagelsen

12. september 1940 var Marcel Ravidat, Jacques Marsal, Georges Agnel og Simon Coencas på tur i skogen ved Lascaux, da hunden deres oppdaget noe rart ved roten av et veltet eiketre. Guttene skjønte at det var en hule, og med en lampe kunne de utforske de første maleriene. Senere ble en lærer koblet inn, og han tok kontakt med abbed Hénri Breuil som var Frankrikes ledende forsker innen forhistorie. Han kunne erklære funnet som ekte, og karakteriserte senere det såkalte «okserommet» som «den eldre steinalders sixtinske kapell».

Tolking av hulemaleriene

Abbed Breuil mente at malerier i huler som Lascaux i stor grad var uttrykk for jaktmagi; ved å avbilde dyret trodde man at man fikk makt over det. Dette var en utbredt oppfatning som stemte overens med det en alt kjente til av magi i «primitive» samfunn. Streker ble tolket som piler eller spyd som jegerne forsøkte å felle dyrene med, men kritikerne av denne oppfatningen viste til at de færreste dyrefigurene så skadet ut. I Lascaux ble det funnet mange reinsdyrknokler, men ingen reinsdyr er avbildet på veggene.
På 1950- og 1960-tallet fremmet Annette Laming-Emperaire og André Leroi-Gourhan strukturalistiske tolkinger av hulemaleriene. Denne tilnærmingen hentet mye inspirasjon fra antropologen Claude Lévi-Strauss, og hans analyse av myter som organiserte omkring binære opposisjoner. Dette innebar at en så på hulemaleriene som planlagte komposisjoner, der de ulike figurene er plasserte ut fra verdensoppfatningar som vi i dag ikke kan kjenne. Vi kan likevel finne et mønster for hvordan maleriene har blitt komponert. Ifølge disse tolkingene sto ofte hester og steinbukker overfor bisoner og urokser i de ulike hulene. De siste representerte det feminine, mens de første representerte det maskuline i komposisjonen. De strukturalistiske tolkingene har siden blitt kritisert for å være basert på vilkårlige inndelinger i forhold til hvilke figurer som står i motsetning til hverandre, og hvilke ikke. Senere forskning har likevel til en viss grad bygget på strukturalistenes arbeid.

Å besøke hulen

Hulen ble åpnet for besøk etter 2. verdenskrig, men ble stengt igjen i 1963 fordi bildene hadde begynt å ta skade. Det viste seg at karbondioksiden fra over tusen besøkende hver dag fikk bildene til å forsvinne. Dampen fra de besøkendes pust førte også til algevekst inne i hulen, noe som også truet bildene. Fremdeles må grotten kontrolleres daglig for å overvåke malerienes tilstand.
I 1983 ble det åpnet en replikk eller kopi av grotten kalt Lascaux II. Kunstnere brukte ti år på å lage denne kopien så lik den originale som mulig. De forsøkte også å etterligne både teknikken og malingen som de opprinnelige kunstnerne kunne ha brukt.
Tilfredshet kirkegård

Tilfredshet kirkegård er en kirkegård ved området Elgeseter mot Nidelva og Harald Hardrådes gate sør for Trondheim sentrum. Kirkegården ble vigslet i 1898 etter at deler av eiendommen Tilfredshet var tatt i bruk som gravlund. De resterende parsellene fra Tilfredshet ble for øvrig regulert til samme formål i 1913. Kirkegården har et areal på om lag 106 dekar og har rundt 9000 gravsteder og 6000 urnegravsteder.
Tilfredshet kapell og det tilhørende krematoriet (oppført 1919) ligger sentralt på gravlunden sammen med klokketårnet (oppført 1919). Både kapellet og klokketårnet ble tegnet av arkitekt Nils Ryjord.
Lindeberg (Oslo)

Lindeberg i Oslo, er en drabantby i Groruddalen sørvest for Furuset. Beboelsen i området er en blanding av boligblokker og rekkehus. Lindeberg er delt opp i flere borettslag, blant annet Ospa, Furua, Bjørka, Asken, Heggen, Pilen (alle USBL) og Lindebergskogen, Søndre Lindeberg og Østre Lindeberg- Kløfterhagen (alle OBOS). Og Lutvannkollen borettslag.
Lindeberg ligger inntil Østmarka og gir beboerne nær kontakt med skog og mark, og gåavstand til Lutvann. I 2017 ble Lindebergparken ferdig, med turvei, treningsområde og leke- og ballplass.
Lindeberg har et eget senter, Nærsenteret på Lindeberg. Nærsenteret kjennetegnes av en isbjørnskulptur som har stått der i en årrekke. Senteret inneholder blant annet dagligvarebutikk (Kiwi), Narvesen-kiosk, apotek, post i butikk, frisørsalong, innvandrerbutikk (Bazaar), restaurant- og pub(Village Pizza), kroppspleiesalong, helsestasjon, legesenter og tannlegekontorer. I 2011/2012 ble det etablert kafe(Kunst, Kaffe og Innramming) på sentertorget. Denne er erstattet av kontorer for Områdeløftet gjennom Groruddalssatsingen i 2013, kalt "Lindeberglokalet". 
Det er tre skoler på Lindeberg, Skjønnhaug barneskole, Lindeberg skole, en barne- og ungdomsskole og Jeriko barneskole, samt flere barnehager. Stedets ungdomsklubb ligger på en bakketopp mot Skjønnhaug skole. På Lindeberg er det et korps som heter Lindebergskolenes Musikkorps.
Det finnes også skolekor som : Skjønnhaug og Lutvann pikekor, Lindeberg skolekor og Jeriko skolekor.
På Lindeberg finnes det et idrettslag som heter Lindeberg sportsklubb. Det finnes også en forening som heter Lindeberg kulturens venner, som bla. holder på med teater, streetdance, kulturkvelder og Lindeberg kulturfestival.
Besøksgården Nordre Lindeberg gård ligger nær Furuset på nordsiden av E6, er drevet av 4H, og er godt tilpasset barnefamilier. 
Kollektivtransport til Lindeberg er busslinje 25 og 79, og T-banelinje 2, Ellingsrudåsen.
Gerundium

Latin

På latin fungerer gerundium som et verbalsubstantiv. Det dannes med presensstammen + -nd- + endelse for o-deklinasjon i entall. Det finnes ingen nominativ-form, da denne erstattes av infinitiv presens aktiv.